32005R0943
L 159/6
JURNALUL OFÍCIAL AL UNIUNII EUROPENE
REGULAMENTUL (CE) NR. 943/2005 AL COMISIEI
din 21 iunie 2005
privind autorizarea permanentă a anumitor aditivi în hrana animalelor
(Text cu relevanță pentru SEE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Directiva 70/524/CEE a Consiliului din 23 noiembrie 1970 privind aditivii din hrana animalelor (1), în special articolele 3 și 9d alineatul (1),
având în vedere Regulamentul (CE) nr. 1831/2003 al Parlamentului European și al Consiliului din 22 septembrie 2003 privind aditivii pentru hrana animalelor (2), în special articolul 25,
întrucât:
(1)
Regulamentul (CE) nr. 1831/2003 prevede faptul că aditivii pentru hrana animalelor se supun autorizării.
(2)
Articolul 25 din Regulamentul (CE) nr. 1831/2003 stabilește măsurile tranzitorii care se aplică cererilor de autorizare a aditivilor pentru hrana animalelor prezentate în conformitate cu Directiva 70/524/CEE înainte de data aplicării Regulamentului (CE) nr. 1831/2003.
(3)
Cererile de autorizare a aditivilor menționați în anexele la prezentul regulament au fost prezentate înainte de data aplicării Regulamentului (CE) nr. 1831/2003.
(4)
Observații inițiale privind cererile respective au fost transmise Comisiei, în conformitate cu articolul 4 alineatul (4) din Directiva 70/524/CEE, înainte de data aplicării Regulamentului (CE) nr. 1831/2003. În consecință, aceste cereri vor fi tratate în continuare în conformitate cu articolul 4 din Directiva 70/524/CEE.
(5)
Utilizarea preparatului de Enterococcus faecium (NCIMB 10415) aparținând grupei microorganismelor a fost autorizată, pentru prima dată, provizoriu, prin Regulamentul (CE) nr. 866/1999 (3) al Comisiei, la puii pentru îngrășare și la porcii pentru îngrășare. Au fost furnizate date noi pentru susținerea cererii de autorizare fără limită de timp prezentate pentru preparatul respectiv aparținând grupei microorganismelor. În urma examinării cererii, s-a constatat că sunt îndeplinite condițiile stabilite la articolul 3a din Directiva 70/524/CEE pentru acest tip de autorizație. În consecință, ar trebui autorizată utilizarea fără limită de timp a acestui preparat aparținând grupei microorganismelor, așa cum se prevede la anexa I.
(6)
Utilizarea preparatului de endo-1,3(4)-beta-glucanază și de endo-1,4-beta-xilanază produs de Penicillium funiculosum (IMI SD 101) aparținând grupei enzimelor a fost autorizată pentru prima dată, provizoriu, prin Regulamentul (CE) nr. 418/2001 al Comisiei (4), la găinile ouătoare și curcanii pentru îngrășare. Au fost furnizate date noi pentru susținerea cererii de autorizare fără limită de timp prezentate pentru preparatul respectiv. În urma examinării cererii s-a constatat că sunt îndeplinite condițiile stabilite la articolul 3a din Directiva 70/524/CEE pentru acest tip de autorizație. În consecință, ar trebui autorizată utilizarea fără limită de timp a acestui preparat enzimatic, așa cum se prevede la anexa II.
(7)
Utilizarea preparatului de endo-1,4-beta-xilanază produsă de Trichoderma longibrachiatum (CNCM MA 6-10 W) aparținând grupei enzimelor a fost autorizată pentru prima dată, provizoriu, prin Regulamentul (CE) nr. 418/2001, la curcanii pentru îngrășare. Au fost furnizate date noi pentru susținerea cererii de autorizare fără limită de timp prezentate pentru preparatul enzimatic respectiv. În urma examinării cererii s-a constatat că sunt îndeplinite condițiile stabilite la articolul 3a din Directiva 70/524/CEE pentru acest tip de autorizație. În consecință, ar trebui autorizată utilizarea fără limită de timp a acestui preparat enzimatic, așa cum se prevede la anexa II.
(8)
Utilizarea preparatului de endo-1,4-beta-xilanază produsă de Trichoderma longibrachiatum (ATCC 2105) și de subtilizină produsă de Bacillus subtilis (ATCC 2107) aparținând grupei enzimelor a fost autorizată pentru prima dată, provizoriu, prin Regulamentul (CE) nr. 1636/1999 (5) al Comisiei, la puii pentru îngrășare. Au fost furnizate date noi pentru susținerea cererii de autorizare fără limită de timp prezentate pentru preparatul enzimatic respectiv. În urma examinării cererii s-a constatat că sunt îndeplinite condițiile stabilite la articolul 3a din Directiva 70/524/CEE pentru acest tip de autorizație. În consecință, ar trebui autorizată utilizarea fără limită de timp a acestui preparat enzimatic, așa cum se prevede la anexa II.
(9)
Utilizarea preparatului de endo-1,3(4)-beta-glucanază produsă de Trichoderma longibrachiatum (ATCC 2106) și endo-1,4-beta-xilanază produsă de Trichoderma longibrachiatum (IMI SD 135) aparținând grupei enzimelor a fost autorizată pentru prima dată, provizoriu, prin Regulamentul (CE) nr. 1636/1999 pentru puii pentru îngrășare. Au fost furnizate date noi pentru susținerea cererii de autorizare fără limită de timp prezentate pentru preparatul enzimatic respectiv. În urma examinării cererii s-a constatat că sunt îndeplinite condițiile stabilite la articolul 3a din Directiva 70/524/CEE pentru acest tip de autorizație. În consecință, ar trebui autorizată utilizarea fără limită de timp a acestui preparat enzimatic, așa cum se prevede la anexa II.
(10)
Utilizarea preparatului de 3-fitază produsă de Trichoderma reesei (CBS 528.94) aparținând grupei enzimelor a fost autorizată pentru prima dată, provizoriu, prin Regulamentul (CE) nr. 2374/98 (6) al Comisiei, la purcei (înțărcați) și la porci pentru îngrășare. Au fost furnizate date noi pentru susținerea cererii de autorizare fără limită de timp prezentate pentru preparatul enzimatic respectiv. În urma examinării cererii s-a constatat că sunt îndeplinite condițiile stabilite la articolul 3a din Directiva 70/524/CEE pentru acest tip de autorizație. În consecință, ar trebui autorizată utilizarea fără limită de timp a acestui preparat enzimatic, așa cum se prevede la anexa II.
(11)
Din examinarea acestor cereri rezultă că ar trebui impuse anumite proceduri pentru a proteja lucrătorii împotriva expunerii la aditivii menționați în anexă. Această protecție trebuie asigurată prin aplicarea Directivei 89/391/CEE a Consiliului din 12 iunie 1989 privind punerea în aplicare de măsuri pentru promovarea îmbunătățirii siguranței și sănătății lucrătorilor la locul de muncă (7).
(12)
Măsurile prevăzute de prezentul regulament sunt conforme cu avizul Comitetului permanent pentru lanțul alimentar și sănătatea animală,
ADOPTĂ PREZENTUL REGULAMENT:
Articolul 1
Se autorizează fără limită de timp, ca aditiv în hrana animalelor, preparatul aparținând grupei „Microorganisme” menționat în anexa I, în conformitate cu condițiile stabilite în anexa respectivă.
Articolul 2
Se autorizează fără limită de timp, ca aditivi în furaje, preparatele aparținând grupei „Enzime” menționate în anexa II, în conformitate cu condițiile stabilite în anexa respectivă.
Articolul 3
Prezentul regulament intră în vigoare în a treia zi de la data publicării în Jurnalul Oficial al Uniunii Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 21 iunie 2005.